  Анжелика Тихонова корреспондент «Бадӟым гастрольёс» («Большие гастроли») огъяросси программа улсын Ижкаре нырысьсэ Аркадий Райкин нимо «Сатирикон» кун театр лыктоз. Возьматонъёс 22-тӥ но 24-тӥ тулыспалэ Драмая ӟуч театрлэн сцена вылаз ортчозы. Со сярысь программалэн пресс-службаез ивортэ. Москваысь театр Удмуртиысь учкисьёсты куинь уженыз тодматоз 22-тӥ тулыспалэ одӥг ёзо кык комедиослэн ӝытсы (12+) ортчоз. Со улсын кылбурчилэн Давид Самойловлэн произведениосызъя «Константин Райкин. Своим голосом» моноспектакль но Мольерлэсь «Лекарь поневоле» комедизэ возьматозы.  24-тӥ тулыспалэ Мольерлэн комедиезъя «Дон Жуан» спектакльзэс (16+) пуктозы. Возьматонъёс 19 часын кутскозы Пусъём, «Сатирикон» «Бадӟым гастрольёс» программае 2016-тӥ арысен пыриське. Та дырозь со Пермь шаере, Томск, Оренбург улосвылъёсы, Азербайджанэ но Карелие вуылӥз ини. ВАТСАН «Большие гастроли» программаез Владимир Путинлэн кичӧлтэмезъя 2014-тӥ арын Россиысь лулчеберетъя министерствоын кылдытэм Гастрольёсъя федерал центр быдэсъя. Туннэ нуналлы со Россиысь тужгес бадӟымез гастрольёсъя ӵектос луэ. 2019-тӥ арын программае 267 театръёс пыриськизы но 2 сюрслэсь трос спектакльёс возьматӥзы. Артистъёс Россилэн 85 улосвылъёсаз но бускель кунъёсы вуыло. Тодэ вайытом, «Бадӟым гастрольёс» программае Удмуртиысь йӧскалык театр но пыриське. Со Алтай Элькунысь,  Карелиысь, Комиысь, Коми-Пермяк автоном оуркгысь йӧскалык театръёсын вошъяськон гастрольёс ортчытӥз,  Тегъёс: Лулчеберет Ижкар Театр Удмуртия  